2 दिन तक होगी खेल प्रतियोगिताएं
भारतसरकार के युवा कार्यक्रम एवं खेल मंत्रालय, राजस्थान सरकार एवं राज्य क्रीडा परिषद जयपुर द्वारा आयोजित एवं राजीव गांधी खेल अभियान 2015 के अंतर्गत ग्रामीण क्षेत्र में 16वर्ष आयु वर्गीय बालक-बालिकाओं के जैसलमेर जिला स्तरीय खेलकूद प्रतियोगिता - 2015 का उद्घाटन समारेाह का आयोजन किया गया। इस समारोह में मुख्य अतिथि नगरपरिषद अध्यक्ष कविता खत्री, अध्यक्षता समाजसेवी मदन सिंह राजमथाई विशिष्ट अतिथि के रुप में हरिप्रकाश इंडोर जिला शिक्षा अधिकारी (माध्यमिक) जैसलमेर मौजूद थे। उपस्थिति अतिथियों द्वारा समस्त खिलाड़ियों का परिचय किया गया। ब्लाक जैसलमेर , सम एवं साकड़ा के खिलाड़ियों द्वारा मार्च पास्ट किया गया तथा अतिथियों द्वारा प्रतियोगिता के शुभारंभ की घोषणा ध्वजारोहण के साथ की गई तत्पश्चात खिलाड़ियों द्वारा खेल भावना से खेलने की शपथ ली गई। खेल प्रतियोगिता के संयोजक कस्वा ने बताया कि ग्रामीण जगत के बालक बालिकाओं की खेल प्रतिभा को तरासने के उद्देश्य से 16 वर्ष तक के ग्रामीण बालक बालिकाओं की खेल कूद प्रतियोगिताएं ब्लाक स्तर पर मोहनगढ़, देवीकोट एवं राजमथाई में आयोजित की गई। जिला स्तर पर खो-खो, कब्बड्डी , कुश्ती, बालीबाल एवं एथेलेटिक्स प्रतियोगिताओं का आयोजन 2 दिवस तक चलेगा। विजेताओं को राज्य स्तरीय खेलों में प्रतिनिधित्व का अवसर मिलेगा।
इन्होंनेकिया स्वागत
मुख्यअतिथि का अध्यापिका विजय लक्ष्मी ने माला पहनाकर एवं संयोजक एवं जिला शिक्षा अधिकारी (प्रा0) प्रतापसिंह कस्वा ने शॉल ओढ़ाकर और अति.शिक्षा अधिकारी मनेाहर देवपाल ने प्रतीक चिन्ह भेंट कर स्वागत किया। अध्यक्ष का शारीरिक शिक्षक संजय चूरा द्वारा माला पहनाकर एवं खेल अधिकारी लक्ष्मण सिंह तंवर ने साफा पहनाकर और अति. ब्लाक शिक्षा अधिकारी प.स. जैसलमेर उम्मेद सिंह ने प्रतीक चिन्ह भेंट कर स्वागत किया। विशिष्ट अतिथि का अध्यापक राजेन्द्र गज्जा द्वारा माला पहनाकर एवं शारीरिक शिक्षक देवी सिंह ने साफा पहनाकर और अति. ब्लाक शिक्षा अधिकारी प.स. सम बंशीलाल सोनी ने प्रतीक चिन्ह भेंट कर स्वागत किया।
जैसलमेर. राजीव गांधी जिला स्तरीय ग्रामीण खेलकूद प्रतियोगिता में उपस्थित अतिथि और खेलकूद प्रतियोगिता में भाग लेने आए खिलाडी।
hin_Deva hin_Deva hin_Deva hin_Deva hin_Deva